
 УТВЪРЖДАВАМ:

  



  ПРЕДСЕДАТЕЛ НА ОС 

                                                    КРАСИМИР АРШИНКОВ

П Л А Н
ЗА ПОДОБРЯВАНЕ РАБОТАТА НА ОКРЪЖЕН СЪД БЛАГОЕВГРАД

Дейността на Окръжен съд Благоевград през следващите пет години ще бъде насочена към подобряване на ефективността, прозрачността и предвидимостта на правораздаването в България. Това на практика означава, че ще преодоляваме различни предизвикателства, които ще ни доведат до реален напредък – по-широк достъп до правосъдие, бързина и навременност, равенство, справедливост и честност, независимост и отчетност, постоянно усъвършенстване и по-голямо обществено доверие. В областта на управлението ще постигнем усъвършенстване и уеднаквяване на процедурите на работа в съда, деловодствата  и различните служби. Ще работим по точни критерии за оценка на натовареността на работата в съда. След като идентифицираме проблемите, ще изготвим поетапен план. С правилата, залегнали в него ще постигнем обективно разпределяне на делата в съда и спазване на времевите стандарти. Това ще ни позволи да увеличим броя на решените дела и намалим забавянето на същите. През 2006 г. ще усъвършенстваме автоматизираната система за управление на делата чрез внедряване на модула за случаен принцип за разпределянето им.

Очакванията на Окръжния съд са, че след пет години ще работи подбрана по европейски стандарт, професионално обучена и мотивирана съдебна администрация и по-квалифицирани магистрати. Ще постигнем промяна в нагласите за работа на всеки един от административния персонал, който ще бъде обучен за работа в екип, по унифицирани граждански и наказателен процес. Дейността на администрацията ще бъде напълно автоматизирана, отчетна, прозрачна, като всички служби обслужващи гражданите ще работят без прекъсване.

Съдът ще изпълнява своя обучителна програма, която обхваща както ръководните кадри, така и съдите, и съдебните служители, които ще преминат обучение по стратегическо планиране, лидерство, работа в екип и работа с медиите. С това се надяваме да постигнем промяна в манталитета  на хората, които работят в съда.
След пет години Окръжен съд Благоевград ще работи още по-открито и прозрачно, ще осигури по-широк достъп на гражданите до правосъдие, съдебни услуги и информация, и ще постигнем по-голямо обществено доверие. Това ще реализираме чрез:  разкриването на Информационен център и Регистратура , които ще предлагат широк кръг от информация за дейността на съда, справки по делата, ще се въведе обслужване на гражданите на едно гише, като ще се предоставя всекидневна актуална информация, което ще гарантира прозрачност и откритост в дейността на съда.
РАЗДЕЛ 1

УПРАВЛЕНИЕ НА СЪДА

Цел № 1

Окръжен  съд Благоевград  разработва и прилага свой стратегически план.

           Ръководството на съда участва в обучение за процеса на стратегическото планиране. В процеса на планиране, включително и чрез вътрешни анкети се включват всички съдии и съдебни служители.Съдът взима предвид становището на представители на Адвокатската колегия и общността в процеса на планиране. Окръжен съд Благоевград се съобразява и взима предвид и Стратегическия план на Висшия съдебен съвет. Използваме, разглеждаме и актуализираме подходящи управленски политики /като политика за управление на делата, политика за развитие на човешките ресурси, политика на информационните технологии и др/.

Планиране и прилагане на различни методи за подобряване управлението на делата:
· съдът се стреми да увеличи броя на решените дела

· съдът се стреми на намали забавянето на делата


Всеки съдия следи за необходимите действия по отношение на всички висящи дела, които са му разпределени.Административният ръководител и съдиите работят със съдебните служители за предотвратяване на ненужни забавяния. Ръководството на съда работи активно с оглед постигането на съотношението на делата, определено от Висшия съдебен съвет.
Цел № 2

Окръжен съд Благоевград изгражда, насърчава и развива ефективни работни отношения с всички органи, които са включени в системата на правораздаване.


Органите които участват или си взаимодействат в процеса на правораздаване, включват адвокатурата, следствието, прокуратурата, пробационните служби, полицията, общините, някои неправителствени организации.  Съдът организира и сътрудничи при срещи, включително съвместни дейности, обучения и др. Срещите и дейностите следва да поставят акцент върху съвместната работа, общите проблеми и съдебните реформи.
Цел № 3

Усъвършенстване на системата за разпределяне на делата на случаен принцип.


Всичко което постъпва в Окръжен съд Благоевград задължително се завежда от Регистратурата. Когато постъпва искова молба, обвинителен акт или първоинстанционно дело със жалба пред Окръжния съд се поставя входящ номер и след това се образува, като се поставя и № на делото. Завежда се и по шифър, който съответства на шифъра от статистическите отчети към Министерство на правосъдието и Висш съдебен съвет. От регистратурата по електронен път делата се насочват към председателя г- Аршинков – наказателните, и към зам.председателя г-жа Бакалова – гражданските, за разпределяне на принципа на случайния избор.


Всяка молба, жалба или писмо което постъпва в регистратурата и се отнася до образувано дело в съда се завежда към номер на делото и се докладва най-късно на другия ден на докладчика по делото. Когато писмото което е постъпило в регистратурата не е по образувано дело се завежда във входящия дневник.


Задължително всяко дело се разпределя на съдия на принципа на случайния избор. 

СЪДЕБНА АДМИНИСТРАЦИЯ

Цел № 4

Оптимизиране ефикасността на дейността на съда чрез усъвършенстване и унифициране на работния процес, подобряване и автоматизиране на процедурите за работа и за обслужване на гражданите, за постигане на по-широк публичен достъп, прозрачност, за гарантиране на по-голямо качество при обслужването на страните по делата и на гражданите.


Дейности:

I. Подбор и наемане на съдебни служители

1. Усвояване на нови техники за подбор и наемане чрез използване на стандарта на Наръчника за подбор на съдебни служители на ИУСС.

2. Унифициране на процедурата за кандидатстване и конкурс.

3. Приложение на пълното документирано използване на техниките за подбор и наемане на служители.

4. Публично огласяване на стандартите за открит и прозрачен подбор на съдебни служители.

II. Утвърждаване на последователната и вертикална система за подреждане на делата.
1. Усъвършенстване на системата за подреждане по номер и статут на делото, унифицирани папки за делата с цветово кодиране – чрез реорганизация на работното пространство.

III. Усъвършенстване на автоматизираната система за управление на делата. 

1. Утвърждаване на стандарти при водене и отпечатване на съдебните книги, призовки, статистически отчети и други документи, електронни   папки на съдебните дела, съхраняване в цифров вид на всички документи, съдържащи се в хартиените папки на делата.

2. Осигуряване на непрекъснат процес на актуализиране на информационните технологии в съда.

IV. Подобряване на административната дейност на съда

1. Участия в обучения на служители по граждански, наказателни дела, процес на призоваване и ръководство на новопостъпили служители чрез система за обучения.

2. Въвеждане на най-добрите практики – взаимно обучение и лесен достъп до информацията от наръчниците.

V. Подобряване и уеднаквяване на административните процедури и работа  с документи

1. Преглед на начина на работа с документи в съда.
2. Предложение за промени, прецизиране и опростяване на процедурите.

3. Ежегоден контрол на административните процедури и работа с документи.

V. Внедряване на съвременна система за водене на протоколи от съдебни заседания

1. Проучване на практиката за паралелен аудиозапис за съдебни заседания

2. Поетапно въвеждане на аудиозапис на съдебни заседания.

3. Внедряване на практиката аудиозапис на съдебни заседания при материална и техническа възможност.

VI. Унифициране на други процедури и дейности:

1. Непрекъснато работно време за съдебната администрация – стъпаловиден график за почивка на служителите.
2. Всеки съдебен служител да носи бадж с името си. Лесното разпознаване на съдебните служители е важна част от обслужването на гражданите и от развитието на отговорно отношение към работата и към гражданите.
3. Регулярни срещи на съдебните служители по въпроси на обучението, ефективността на работата, усвояването на добрите практики.
Цел № 5
Достъп и работа с обществеността  - приоритет

Повишаване на гаранциите за откритост, прозрачност и адекватен достъп на обществеността до съда, разширяване на предоставяната информация, повишаване на прозрачността на съдебните процедури, реорганизация на физическото пространство за по-широк достъп до информация от и за съда и използване на информационните технологии за информационно обезпечаване.

Дейности:


Съдът предоставя информационни услуги по един от двата варианта посочени по-долу /минимални изисквания за информационен център/.


Минимални изисквания за информационен център:

· Създаване на стая, секция бюро или определено място в дадено деловодство или в регистратурата за информационен център.

· Информационни табла, които указват къде се намира информационният център, регистратурата и деловодството.

· Непрекъснато работно време през деня.

· Обучение на служителите, за да бъдат учтиви и да познават съдебните процедури.

· На разположение на гражданите има екземпляри от брошури и формуляри, които могат да вземат да прочетат на място.

· На разположение на гражданите има стандартизирани формуляри.

· На видно място са обявени всички съдебни такси.

· Обявява се ежедневния график на съда / на страницата в интернет и на входа в Съдебната палата/

· Има указател с номерата на всички кабинети в съда.

· Има актуален указател с телефонните номера на местни органи на съдебната власт, Адвокатска колегия, адвокати от областта и други институции свързани със защита правата на гражданите.

· Има “Кутия за предложения” или друг разработен механизъм, който позволява на гражданите да правят предложения и препоръки за подобряване на услугите предоставяни от съда.
· Има “Кутия за постъпили сигнали за корупция срещу магистрати и съдебни служители” – регистратурата.

Цел № 6
 
Обучение и професионално развитие


Подобряване на знанията, развиване на професионалните умения и квалификация на съдиите и служителите, укрепване на управленските умения на ръководния екип, развиване на вътрешния капацитет на съда за организиране на обучения на служители. Повишаване на знанията, подобряване на способностите на екипа и промяна в манталитета на хората, по-добра мотивираност за работа и ефективност, по-добро качество на дейността на съда при правораздаване, достъп до правосъдие и съдебни услуги.

1. Планиране на обучителна дейност

· Определяне на координатори по обучителна дейност.

· Проучване, анализ и оценка на нуждите от обучение за съдии и служители

· Определяне на приоритети за обучение

2. Обучения за съдебни служители – примерни теми

· “Умения за работа в екип”

· “Умения за работа и справяне с трудни клиенти”

· “Административна култура и етика”

· “Усъвършенстване на компютърните умения”

· “Стрес и стресоустойчовост, и управление на времето” 

3. Обучение на ръководния екип – примерни теми

· “Стратегическо планиране”

· “Лидерство”

· “Как да работим с медиите”

· “Кадрова политика”

4. Обучение и квалификация на съдиите – тази дейност е съобразена с чл. 39 ал.1 и 2, чл. 41 ал.1 и 2 и чл. 43 от Правилника на националния институт на правосъдието по чл. 35 ж, ал.6 от ЗСВ.


Очаквани резултати: Промяна в манталитета на състава на съда, по-добра мотивираност за работа, непрекъснат процес на обучение и квалификация, по-добро качество на дейността на съда при правораздаване, достъп до правосъдие и съдебни услуги.

    ОКРЪЖЕН  СЪД  -  БЛАГОЕВГРАД


            �           	  Благоевград  2700, пл. “ Васил Левски “ № 1 


    председател: тел. 88-98-41;  тел./ факс : 073 / 83 – 03-96;  e-mail: court@pirin.com 








